钦定古今图书集成/明伦汇编/氏族典/第204卷 > 高审思
## 钦定古今图书集成/明伦汇编/氏族典/第204卷 > 高审思

按《十国春秋》，吴高审思少事太祖，以骁勇名于军中。
刘信平虔州，审思为裨将，屡立战功。审思为人厚重
寡言，齐王徐知诰奇之，常使总领亲兵。及禅，代拜寿
州节度使，加中书令，增修城隍，守备甚严。或谓曰：“以
公威略，守此坚城，何惧而过为畏懦也？”审思曰：“兵机
多变，不可不惧。有备无患，策之上也。”后周师南侵，寿
州，未能卒破，人咸思审思遗绩云。年七十八，卒于镇，
谥曰忠。